1. A ydych yn ymwybodol o unrhyw dystiolaeth sy’n dangos i ba raddau, os o gwbl, y mae'r ffaith bod ffiniau etholiadol awdurdodau lleol, seneddau / cynulliadau rhanbarthol a seneddau cenedlaethol yn cyd-ffinio (neu fel arall) yn effeithio ar y cyhoedd? Er enghraifft, a yw'n effeithio ar eu dealltwriaeth, eu perthynas â'u cynrychiolwyr, neu eu hymgysylltiad â gwleidyddiaeth?

a) Nid yw'r Comisiwn Etholiadol wedi comisiynu unrhyw ymchwil ar effaith cydffinio (neu fel arall) ffiniau etholiadol ar y cyhoedd.

Fodd bynnag, yn 2003/4 fe wnaethom baratoi adroddiad ar gylchred etholiadau yn Lloegr, ac efallai bod y panel am ystyried yr adroddiad yma fel rhan o gasglu tystiolaeth:

http://www.electoralcommission.org.uk/\_\_data/assets/electoral\_commission\_pdf\_file/ 0015/16125/cycleoflocalelecfinal\_11595-9056\_\_E\_\_N\_\_S\_\_W\_\_.pdf

Fe wnaethom ddarganfod bryd hynny bod cael patrwm anghyson ac aneglur o etholiadau rhwng gwahanol awdurdodau lleol, gan gynnwys rhwng awdurdodau lleol oedd yn ffinio'i gilydd, yn arwain at ddryswch a chamddealltwriaeth gan bleidleiswyr ynghylch y cyfleoedd oedd ar gael iddynt gymryd rhan yn yr etholiadau lleol. Fe wnaethom argymell y dylai Lloegr symud i batrwm cyson o etholiadau cyngor cyfan, fel oedd yn bodoli eisoes yng Nghymru a'r Alban.

Mae'n ymddangos bod lefel isel o ddealltwriaeth y cyhoedd o'r gwaith a wnaed gan wahanol gyrff gweinyddol, nid ydym yn ymwybodol o dystiolaeth sy'n cysylltu hyn â ffiniau.

b) Y Comisiwn ar Wahaniaethau Ffiniau a Systemau Pleidleisio - sefydlwyd adroddiad Arbuthnott yn 2006 i edrych ar y canlyniadau o gael pedair system bleidleisio wahanol yn yr Alban a gwahanol ffiniau rhwng San Steffan a Holyrood ar gyfranogiad pleidleiswyr.

Ar ôl gofyn am farn ar ganlyniad cael ffiniau gwahanol rhwng Etholaethau San Steffan a Senedd yr Alban, darganfu'r Comisiwn bod yr unigolion a gyfwelwyd yn y grwpiau ffocws â fawr ddiddordeb yn lleoliad ffiniau a nodwyd nad oedd hyn yn fater fyddai'n eu hanghymell rhag pleidleisio.

Gan nad yw'r Comisiwn ar Wahaniaethau Ffiniau a Systemau Pleidleisio bellach yn bodoli, mae dod o hyd i wybodaeth ynghylch yr adroddiad ar-lein yn peri problemau. Efallai y byddai'r panel yn dymuno cysylltu â Swyddfa'r Alban, gan efallai fod ganddynt gofnodion hanesyddol.

1. A ydych yn ymwybodol o unrhyw waith ymchwil ar effaith gymharol defnyddio'r un ffiniau etholiadol ar gyfer seneddau / cynulliadau rhanbarthol ag y defnyddir yn ffiniau ar gyfer llywodraeth leol ac, o ganlyniad, ffiniau seneddol cenedlaethol?

Nid yw'r Comisiwn Etholiadol yn ymwybodol o, ac nid yw wedi comisiynu ymchwil ar effaith gymharol defnyddio'r un ffiniau etholiadol.

1. A ydych yn ymwybodol o unrhyw waith a gynhaliwyd ar yr effaith y mae cydffinio (neu fel arall) yn ei chael ar bleidiau gwleidyddol, eu haelodau a’u cynrychiolwyr etholedig?

Nid ydym yn ymwybodol o unrhyw waith penodol sydd wedi'i wneud.

1. Pa effaith, os o gwbl, a gafodd datgysylltu etholaethau Senedd yr Alban oddi wrth etholaethau seneddol San Steffan ar:
	1. cynnal a gweinyddu etholiadau yn yr Alban?

Nid ydym wedi nodi unrhyw newidiadau i gynnal a gweinyddu etholiadau yn yr Alban. Fodd bynnag fe wnaeth datgysylltu ffiniau yn yr Alban, olygu cynnydd mewn gweithio rhwng cynghorau yn yr ardaloedd a effeithiwyd a chreu rhwydweithiau a systemau cyfathrebu clir i hwyluso'r broses gynllunio.

* 1. pleidiau gwleidyddol yn ymgeisio mewn etholiadau yn yr Alban?

Yn yr Alban, fe wnaeth datgysylltu ffiniau yn yr Alban olygu bod yn rhaid i'r pleidiau gwleidyddol addasu. Fe wnaeth pobl plaid ailstrwythuro ei threfniadau llywodraethu mewnol a chreu strwythur yn addas i'w hanghenion unigol. I gael mwy o wybodaeth ar sut wnaeth hyn weithio'n ymarferol, ry'n ni'n argymell bod y Panel yn siarad yn uniongyrchol â phleidiau gwleidyddol yr Alban. Mae'r manylion cyswllt isod:

Plaid Genedlaethol yr Alban - Gordon Lamb House, 3 Jackson's Entry,

Edinburgh EH8 8PJ. Swyddog - Colin Beattie

Scottish Labour Party - Scottish Labour Party, 290 Bath Street Glasgow G2 4RE. Swyddog - Brian Roy

Scottish Liberal Democrats - Scottish Liberal Democrats, 4 Clifton Terrace,

Edinburgh, EH12 5DR. Swyddog - Adam Stachura

Scottish Green Party - National Headquarters, Scottish Green Party,

Bonnington Mill, 72 Newhaven Road, Edinburgh, EH6 5QG. Swyddog - Mary Johnston

Scottish Conservative Party - Scottish Conservative Central Office, 67

Northumberland Street, Edinburgh, EH3 6JG. Swyddog - Matthew Edmonds

Wrth ystyried, dylai'r panel ystyried darn penodol o ymchwil a gomisiynwyd gan adroddiad Arbuthnott ar effaith tebygol ffiniau nad ydynt yn cydffinio yn yr Alban - The Local Work of Scottish MPs and MSPs: Effects of Non-coterminous Boundaries and AMS

* 1. pobl yr Alban?

Fel soniwyd yn flaenorol, nid oes tystiolaeth i awgrymu bod newid ffiniau wedi cael effaith ar y nifer o bleidleisiodd mewn etholiadau dilynol yn yr Alban.